**CAPITOLUL VIII: Descrierea procesului de implicare a comunităților locale în elaborarea strategiei**

În vederea elaborării Strategiei de Dezvoltare Locală au avut loc consultări între toți partenerii relevanți (publici, privași, ONG-uri) din teritoriul GAL, concretizate prin 9 activități de animare, câte una la nivelul fiecarei UAT și 3 intalniri ale partenerilor într-o Unitate Administrativ Teritorială relevantă.

Metodologia de animare în vederea elaborării unei candidaturi LEADER în cadrul PNDR 2014 – 2020 a fost realizată după următorii paşi:

**1. Activitatea de organizare tehnico-administrativă și de management a proiectului, in cadrul căreia s-au desfășurat următoarele subactivități:**

- pregatire locații și logistică necesare în organizarea acțiunilor de animare;

- pregătirea materialelor necesare desfășurării acțiunilor de animare (anunțuri organizare întalniri, liste prezență - tipuri de investiție necesare dezvoltării teritoriului GAL, chestionare, mape: performanța GAL 2007 - 2013, fișa măsurii 19 Sprijin pentru dezvoltarea locală LEADER, structura conținutului SDL 2014 - 2020, propuneri măsuri, simulare alocare financiara) în vederea prezentării în cadrul întâlnirilor ce vor avea loc in vederea elaborării SDL;

- organizarea grupurilor de lucru şi adunarea acestora în 3 întâlniri in UAT reprezentativ, precum și organizarea de acțiuni de animare în cele 9 comune partenere GAL;

- demarare procedură pentru modificare parteneriat GAL (încetare calitate de membru și înscriere de noi membri in GAL), conform legii;

- identificarea persoanelor-resursă (cu care se va colabora).

**2. Activități de deplasare în teritoriu pentru culegerea de informații în vederea elaborării SDL, prin implicarea comunităților locale din cele 9 comune, în cadrul cărora s-au desfașurat următoarele subactivități:**

- prezentarea succintă a programului LEADER – PNDR 2014 - 2020 (performanța GAL 2007-2013, fișa măsurii 19 Sprijin pentru dezvoltarea locala LEADER, structura conținutului SDL 2014 - 2020, propuneri măsuri, simulare alocare financiară);

-consultări în vederea identificării nevoilor comunitaților locale în ceea ce privește dezvoltarea acestora, precum și pentru consolidarea colaborării public – privat, cu scopul de implicare în procesul de elaborare a noului SDL, la care au participat: angajați GAL, primari, reprezentanți ai sectorului privat și societății civile, membrii GAL, reprezentanți firmă consultanță;

-atragerea de parteneri relevanți în domenii precum medicina, agrement/recreere, protecția mediului etc., în procesul de realizare a strategiei GAL Regiunea Rediu – Prăjeni, a favorizat transferul de know-how facilitând astfel realizarea strategiei de dezvoltare locală;

- schimburi şi aport de idei noi;

-consultări interactive în vederea stabilirii măsurilor ce vor fi accesate prin implementarea Strategiei de Dezvoltare Locală;

- stabilirea principalelor acţiuni ce urmează a se desfăşura în continuare;

În procesul de elaborare a strategiei de dezvoltare locală au fost implicate în permanență entitățile interesate, atat publice cât și private și ONG, din aria teritorială a GAL Regiunea Rediu – Prăjeni.

**Rezultatele procesului de implicare a comunităților locale în elaborarea strategiei:**

1. Atragerea de noi parteneriate relevante pentru implementarea Strategiei de Dezvoltare locală;

2. 9 primari informați și pregatiți pentru abordarea LEADER – PNDR 2014 - 2020;

3. Societăți civile și private informate cu privire la abordarea LEADER;

4. Populație informată;

5. Identificarea nevoilor din teritoriul GAL și transpunerea acestora în măsuri;

6. Absorbția cât mai rapidă a fondurilor europene prin implicarea actorilor locali la conștientizarea populației și implicit sprijinul în realizarea de proiecte fezabile;

7. O Strategie de Dezvoltare Locală pentru teritoriul cuprins de GAL Regiunea Rediu-Prăjeni;

8. Un dosar de candidatură realizat conform cerințelor Programului LEADER – PNDR 2014 - 2020, în vederea depunerii pentru faza de selecție;

9. Validarea strategiei de dezvoltare locală, ale obiectivelor, priorităților și domeniilor de intervenție ale acesteia.

Acțiunile de animare și elaborare a SDL au respectat principiul egalității dintre bărbați și femei și a integrării de gen, cât si prevenirea oricărei discriminări pe criterii de sex, origine rasială sau etnică, religie sau convingeri, handicap, vârstă sau orientare sexuală.

Tot acest proces de animare a teritoriului şi de elaborare a candidaturii a fost consemnat în documente de tipul: anunțuri, calendarul acțiunilor de animare, procese verbale, liste prezență, chestionare, fotografii, material de informare (**Anexa 6** la SDL – documente justificative privind animarea).

Aşadar, toţi actorii locali cheie din teritoriu au fost implicaţi în slabilirea priorităţilor şi obiectivelor grupului. Prin urmare, strategia de dezvoltare a GAL Regiunea Rediu – Prăjeni răspunde obiectivelor şi priorităţilor care derivă din identificarea principalelor probleme şi oportunităţi ale regiunii LEADER GAL Regiunea Rediu - Prăjeni.

Asociația Grupul de Acţiune Locală Regiunea Rediu – Prăjeni şi-a prioritizat domeniile de intervenție viitoare cu scopul de a sprijini şi a acoperi toate cerințele care se manifestă în teritoriu, implicând comunitatea într-un proces de dezvoltare integrator şi cu caracter de durată.